cyanic-selkie/wikianc huggingface dataset:
Ահմեդ Յաջուդին
Կենսագրություն
Ավարտել է Դաքքայի համալսարանի հողագիտության ֆակուլտետը, գիտական աշխատանք է պաշտպանել Ամերիկայի Միացյալ Նահանգներում, Վիսկոնսինում, Մեդիսոնի համալսարանում։ 1973 թվականից դասավանդել է Դաքքայի համալսարանում, համարվում է հողագիտության պրոֆեսոր և ամբիոնի վարիչ, կենսաբանության ֆակուլտետի դեկան, նաև դասավանդել է Կոռնելի համալսարանում և Գյոթինգենի համալսարանում որպես հրավիրված պրոֆեսոր։ 1991 թվականից եղել է կառավարության խորհրդատու և տարբեր հանձնաժողովների նախագահ։ 2002 թվականին հաղթել է նախագահական ընտրություններում (միակ թեկնածուն), փոխարինել է Ջամիրուդին Սիրկարին ։
2006 թվականի հոկտեմբերի 26-ից մինչև 2007 թվականի հունվարի 11-ը եղել է կառավարության ժամանակավոր նախագահը` վարչապետ-նախարարի թեկնածության վերաբերյալ խորհրդարանի տարաձայնության պատճառով ։ 2007 թվականի սեպտեմբերի 5-ից պետք է անցկացվեին նախագահական նոր ընտրություններ, բայց որոշվել էր, որ ռազմական կառավարության հաստատման հետ կապված Ահմեդի լիազորությունները երկարաձգվել են մինչև նոր խորհրդարանի հրավիրումը` 2008 թվականի վերջը ։ Ընտրությունները անցկացվել են 2009 թվականի փետրվարի 11-ին, որի ժամանակ նախագահ է ընտրվել Ռախման Զիլուրը, որը հաջորդ օրը երդվել է։
Վերջին տարիներին զբաղեցրել է Բանգլադեշի մասնավոր համալսարանի փոխկանցլերի պաշտոնը։
Ծանոթագրություններ
Կատեգորիա:Բանգլադեշի նախագահներ
Նովոսերգեևկա (գյուղ, Ալեքսանդրովի շրջան)
Նովոսերգեևկա (Новосергіївка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոսերգեևկա գյուղում բնակվում էր 17 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Փոլ Բլեքտորն
Փոլ Բլեքտորն (Paul Blackthorn, ), անգլիացի դերասան։ Ծնվել է Անգլիայում՝ Շրոփշիրում, սակայն մանկության մեծ մասն անցկացրել է Անգլիայի և Գերմանիայի բրիտանական ռազմակայաններում ։ Բլեքտորնը դերասան է դարձել՝ Անգլիայում գովազդում նկարահանվելով։ Նրա համար բեկումնային է դարձել Virgin Atlantic ընկերության համար գովազդը, որում նա խաղացել է մի տղայի, որի առջևով անցնում է նրա ողջ կյանքը, երբ նրա հետևից է գալիս մահը։ Գովազդը դարձել է չափազանց հաջող, և դրան հաջորդել է ռադիո գովազդը։
Ֆիլմեր
Կինոէկրանների առաջին հաջող դերը Բլեքթորնի համար դարձել է կապիտան Էնդրյու Ռասելի դերը «Օսկարի» առաջադրված հնդկական «Լագաան։ Մի անգամ Հնդկաստանում» ֆիլմում։ Նա 6 ամիս դերի համար ուսումնասիրել է հինդի։
Նա նաև նկարահանվել է «Mindcrime»-ում, ինչպես նաև« Four Corners of Suburbia» ֆիլմում, որը հաղթել է Խաչմերուկ ֆիլմերի փառատոնում՝ լավագույն պատմողական ֆիլմ անվանակարգում (2006) և լավագույն կոմպոզիտոր անվանակարգում Ավինյոնի ֆիլմերի փառատոնում՝ Ֆրանսիայում (2006)։
Փոլը նկարահանվել է նաև այլ անկախ ֆիլմերում։ Նա խաղացել է Բրետ Իստոնի «This is Not an Exit Ellis» ֆիլմում, ինչպես նաև նկարահանվել Է բրիտանական «The Truth Game» ֆիլմի գլխավոր դերերից մեկում։ Փոլի վերջին դերերից մեկը դարձել է Ջոնաս Էքսայլերի դերը հինդի «Special» ֆիլմում՝ Մայքլ Ռապորտի հետ միասին։ Նկարահանվել է «Դեյզի Ուինտերս» (2017) ֆիլմի գլխավոր դերում։
Երկրորդական դերեր
2002 թվականին Բլեքտորնը «Presidio Med» սերիալում խաղացել է դոկտոր Մեթ Սլինգերլենդի դերը և հայտնվել է «Holby City» բրիտանական սերիալում՝ Գայ Մորտոնի երևացող դերում։ Խաղացել է Լիամ Մաքգրեգորի դերը «Peak Practice» հեռաստուսերիալում, բժիշկ Ջերեմի Լոուսոնին՝ « Շտապ օգնություն» և կենսաբանական ահաբեկիչի դեր Սթիվեն Սանդերսին «24 ժամ» հեռուստասերիալում։ Նա նաև հայտնվել է «Մեդիում» (երկու դերերում, երկրորդը չի նշվել տիտրերում), «Դեդվուդ» և «Դետեկտիվ Մոնկ» սերիալներում։
«Շրթներկային ջունգլիներ» սերիալում նա երկու եթերաշրջանների ընթացքում խաղացել է Շեյնի Հիլի՝ երաժիշտ և սերիալի գլխավոր հերոսներից մեկի՝ Ուենդի Հիլիի (մարմնավորեց Բրուք Շիլդս) ամուսնու դերը։ 2009 թվականին Բելքտորնը «Black Mark» ֆիլմի մեկ դրվագում հայտնվել է իռլանդացի ահաբեկչի դերում։ 2010 թվականին նա հայտնվել է «Impact»-ի երկու դրվագներում որպես զենք վաճառող և «C.S.I. Miami Crime Scene»-ի մեկ դրվագում, որի ռեժիսորն էր Ռոբ Զոմբին։ Նույն թվականին՝ ավելի ուշ, Բլեքտորնը Քրիստիան Հարփերի մշտական դերն է ստացել «Դարպաս» սերիալում։ 2010 թվականի դեկտեմբերի 7-ին նա հայտնվել է «Պահեստ 13» սերիալի Սուրբ ծնունդ դրվագում։ Նա նաև հայտնվել է «Սպիտակ օձիք» հեռուստասերիալի միջեթերաշրջանային դրվագում։
Գլխավոր դերեր
2007 թվականի «Դրեզդենի ֆայլերը» սերիալում, որը թողարկվել է Sci Fi ալիքով, Բլեքտորը խաղացել է պրոֆեսիոնալ կախարդ Հարի Դրեզդենի գլխավոր դերը։
Պոլը նաև հայտնվել Է ABC հեռուստաալիքի «Գետ» սերիալի Քլարկ Քուայեթլիի դերում, որի սյուժեն պտտվում է մարդկանց խմբի շուրջ, որոնք գնացել են Ամազոնում կորած բնության հետազոտողին որոնելու։
2012 թվականի աշնանը Փոլ Բլեքտորնը միացել է «Նետ» սերիալի նկարահանող թիմին, որպես գլխավոր կերպարներից մեկը՝ դետեկտիվ Քվենտին Լենսը՝ Սառա և Լորել Լենս քույրերի հայրը։
Լուսանկար և բարեգործություն
Փոլ Բլեքտորնը նաև կարկառուն լուսանկարիչ է։ Նրա Delhi to Manhattan անվամբ ցուցահանդեսը անցկացվել է Նյու Յորքի Տիբեթի տանը 2009 թվականի ապրիլ-հունիս ամիսներին։ Այն իրականացվել է Դհարմսալա գյուղում բնակվող տիբեթցի երեխաների համար ։
Անձնական կյանք
Նա նաև Լոնդոնյան Արսենալի երկրպագու է ։
Պիգենիա
Պիգենիա, գյուղ Կիպրոսի Հանրապետության հյուսիս-արևմուտքում՝ Նիկոսիայի շրջանում։ Ըստ 2001 թվականի մարդահամարի՝ գյուղի բնակչությունը կազմում է 123 մարդ։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր
Աղդաղ (գետ)
Աղդաղ, գետ Սևանա լճի ավազանում, սկիզբ է առնում Գեղամա լճից և լճի մեջ է թափվում հարավային կողմից։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Սոֆի (լեռ)
Սոֆի, Աղասոֆի, լեռնագագաթ Հայաստանի Վայոց ձորի մարզում, Վայքի լեռնաշղթայում, Արենի գյուղից մոտ 11 կմ արևելք, Մոզրով գյուղից արևելք մոտակայքում, Արփա և Գնիշիկ գետերի արանքը։ Տեղադրման կոորդինատներ 39.71349°N, 45.32044°W :
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Նովոստեպանովկա (գյուղ, Ալեքսանդրովի շրջան)
Նովոստեպանովկա (Новостепанівка), գյուղ Ուկրաինայի Դոնեցկի մարզի Ալեքսանդրովիում։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Իսամ Շարաֆ
Իսամ Աբդել-Ազիզ Շարաֆ, (արաբ. عصام عبد العزيز شرف‎, ծնվ.1952, Էլ-Գիզա) եգիպտացի քաղաքական և պետական գործիչ, ով կատարում էր Եգիպտոսի վարչապետի պարտականությունները  2011 թվականի մարտի 3-ից մինչև նոյեմբերի 21-ը ։
Ծնվել է 1952 թվին Գիզայում, Եգիպտոսում, 1975 թվականին Կահիրեի համալսարանում ստացել է բակալավրի աստիճան, կրթությունը շարունակել է ԱՄՆ-ի Պյերդյուի համալսարանում, որտեղ 1980 թվականին ստացել է մագիստրոսի կոչում, իսկ 1984 թվականին ինժեների մասնագիտությամբ ասպիրանտի աստիճան ։
Դասավանդել է Պերդյույի համալսարանում, Կահիրեի համալսարանում և Սաուդ թագավորի համալսարանում։ 2004 թվականի հուլիսից մինչև 2006 թվականի դեկտեմբերը զբաղեցրել է Եգիպտոսի տրանսպորտի նախարարի պաշտոնը, պաշտոնաթողությունից հետո վերադարձել է ուսուցչի գործունեությանը։ Ակտիվ մասնակցություն է ունեցել Թահրիրի հրապարակում տեղի ունեցող ցույցերին։ 2011 թվականի մարտի 3 ին Զինված ուժերի Գերագույն խորհուրդը նրան նշանակեց Եգիպտոսի կառավարության ժամանակավոր պաշտոնակատար ։
Հայտնի է որպես Իսրայելի հետ հարաբերությունների կարգավորման հակառակորդ, Պաղեստինա-Իսրայելական հակամարտության ավարտը համարում է երկու երկների համագործակցության նախապայմանը։
Ծանոթագրություններ
Կատեգորիա:Եգիպտացի ճարտարագետներ Կատեգորիա:Եգիպտոսի վարչապետներ Կատեգորիա:Կահիրեի համալսարանի շրջանավարտներ Կատեգորիա:Եգիպտոսի քաղաքական գործիչներ Կատեգորիա:Եգիպտոսի նախարարներ
Սերգեյ Վոլկով
Սերգեյ Վոլկով (Серге́й Никола́евич Во́лков, ), գեղասահքի խորհրդային գեղասահորդ և մարզիչ։ 1975 թվականի Աշխարհի չեմպիոն, Աշխարհի (1974) և Եվրոպայի փոխչեմպիոն (1974), ԽՍՀՄ կրկնակի չեմպիոն, երկու Օլիմպիադայի մասնակից։ Տղամարդկանց մենասահքում Աշխարհի առաջին խորհրդային չեմպիոնը։ ԽՍՀՄ սպորտի վաստակավոր վարպետ (1975)։
Կենսագրություն
Գեղասահքով սկսել է զբաղվել երեք տարեկանից՝ «Սպարտակ» մարզադաշտում, ուր տարել էր նրան տատիկը։ Առաջին մարզիչը եղել է Պյոտեր Պետրովիչ Տիխոնովը ։ 1959 թվականից մարզվել է Վիկտոր Կուդրյավցև (մարզիչ)ի ղեկավարությամբ։
1966 թվականին դարձել է ԽՍՀՄ չեմպիոն պատանիների կարգում։
1970-77 թվականներին անընդմեջ ԽՍՀՄ առաջնությունների հաղթող էր, այդ թվում` 1974 և 1976 թվականներին` ԽՍՀՄ չեմպիոն։ Եվրոպայի առաջնությունում դեբյուտը 1968 թվականին էր (12-րդ հորիզոնական)։ Վոլկովի մարզական նվաճումների գագաթնակետը 1974–76 թվականներին էր։ 1974 թվականին նա գրավեց 2-րդ հորիզոնականը Եվրոպայի և Աշխարհի առաջնություններում։ Եվրոպայի առաջնությանը մարզիկը հանդես էր գալիս ոտքի մատի կոտրվածքով ։ Ունենալով վնասվածք՝ 1975 թվականին նա դարձավ տղամարդկանց մենասահքի առաջին սովետական ​​աշխարհի չեմպիոնը՝ ազատ ծրագրում մաքուր կատարելով երեք եռակի թռիչքները (երկու տուլուպ և սալխ)։
1976-78 թվականներին Վոլկովը մարզվել է Ս. Ա. Ժուկի ղեկավարությամբ, սակայն նշանակալի հաջողությունների չհասավ։ Վոլկովը պարտադիր ֆիգուրների վարպետ էր՝ ստանալով մեծ առավելություն։
Մարզիկը մի քանի անգամ փորձել է դադարեցնլ գեղասահքով զբաղվելը և երկու տարի անընդմեջ, գաղտնի Կուդրյավցևից, Սերգեյը փաստաթղթերն ուղարկել է Դոնի Ռոստովում գտնվող օդաչուների դպրոցի ընդունելության հանձնաժողովին, բայց երկու անգամ էլ «մերժվել» է առողջական պատճառներով ։
Սպորտային կարիերայի ավարտից հետո (1978 թ.) մինչև 1982 թվականը աշխատել է Համամիութենական մարզական կոմիտեում` որպես ԽՍՀՄ երիտասարդական հավաքականի ավագ մարզիչ, իսկ իսկ ավելի ուշ՝ «Սպարտակում»։ Մարզել է, մասնավորապես, Ալեքսանդր Ֆադեևին (1987-1988), Ալեքսանդր Աբտին և այլոց։
1990 թվականի փետրվարին նա պայմանագրով աշխատելու է մեկնել Ավստրիա, սակայն հունիսին վերադարձել է Մոսկվա ։
Մահացել է 1990 թվականին Խարկովին մոտ ստամոքսի քաղցկեղից, թաղվել է Մոսկվայի Կունցևո գերեզմանատանը։
Անձնական կյանք
Առաջին կինը` Լյուդմիլա Վոլկովան (Օլեխովա), գեղասահքի սպորտի վարպետ է (հանդես է եկել զուգասահքում), նույնպես աշխատել է որպես մարզիչ։ Նրանք ունեն մի որդի` Ալեքսանդրը (ծնվել է 1977 թ.) : Երկրորդ կինը Մոսկվայի պողպատի և համաձուլվածքների ինստիտուտի ուսուցիչ է։ Այս ամուսնությունից ծնվել են զույգ աղջիկներ (ծնվ.` 1985 թ.): Քույրը` Ելենա Բուրյակը (Վոլկովա), գեղասահքի միջազգային դատավոր է ։
Արտաքին հղումներ
Կատեգորիա:ԽՍՀՄ սպորտի վաստակավոր վարպետներ Կատեգորիա:Աշխարհի չեմպիոններ
Լոմազո
Լոմազո (Lomaso), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1589 մարդ (2008), բնակչության խտություն՝ 38 մարդ/կմ²։ Տարածքը՝ 41 կմ²։ Փոստային ինդեքս՝ 38070։ Հեռախոսային կոդ՝ 0465։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Հարվի Ուիլյամ Կուշինգ
Հարվի Ուիլյամս Քուշինգ (Harvey Williams Cushing, ), ամերիկացի նյարդավիրաբույժ, ԱՄՆ ԳԱԱ (1914) և Նյու Յորքի բժշկական ակադեմիայի (1926) անդամ։
Բժշկական կրթությունն ստացել է Հարվարդի համալսարանում (Բոստոն)։ Աշխատանքները հիմնականում վերաբերում են գլխուղեղի վիրաբուժության, հատկապես էլեկտրավիրաբուժության հարցերին։ Կուշինգը ապացուցել է, որ ներգանգային հեղուկի ճնշման բարձրացումը հանգեցնում է անոթային ճնշման կոմպենսատոր բարձրացման («Կուշինգի օրենք»)։ Նկարագրել է հիպոֆիզի բազոֆիլային ադենոման («Կուշինգի հիվանդություն»)։
Ծանոթագրություններ
Կատեգորիա:Ամերիկացի բժիշկներ Կատեգորիա:1869 ծնունդներ Կատեգորիա:1939 մահեր Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Եյլի համալսարանի շրջանավարտներ Կատեգորիա:Հարվարդի համալսարանի շրջանավարտներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Սրտամկանի ինֆարկտից մահացածներ
Նորվեգիայի կոմունաներ
Կոմունան (kommune, -er) Նորվեգիայի վարչական բաժանման երկրորդ մակարդակն է նահանգներից (ֆյուլկեներից) հետո։ Մինչև 2018 թվականի վերջը երկիրը բաժանված է եղել 422 կոմունաների ։ Նորվեգիայի մայրաքաղաք Օսլոն նաև նահանգ է և նրա միակ կոմունան։
Կոմունաները պատասխանատվություն են կրում մի շարք հիմնական խնդիրների իրականացման համար, որոնցից են տարրական դպրոցները, մանկապարտեզները, շրջանների նախագծումն ու տեխնիկական ծառայությունները։
Կոմունաների թիվը հետզհետե նվազում է փոքր կոմունաների միավորման պատճառով։ 1930 թվականին Նորվեգիայի կոմունաների թիվը եղել է 747, 1957 թվականին՝ 744, 1967 թվականին՝ 454, 2017 թվականին՝ 426, և գոյություն ունեն այդ թվի կրճատման նախագծեր։
Լեզվական ձևեր
Կոմունաները կարող են ընտրել նորվեգերենի երկու տարբերակներից մեկը՝ որպես պաշտոնական լեզու, կամ երկուսն էլ ընդունել որպես հավասարազոր լեզուներ (չեզոք դիրքարոշում)։ Ներկայում 160 կոմունաներ որպես պաշտոնական լեզու ընտրել են բուկմոլը, 114 կոմունաներ՝ նյունորսկը, իսկ 156 կոմունաներ չեզոք են մնացել լեզվի տարբերակի ընտրության հարցում։ Դրանցից բացի Նորվեգիայի ութ կոմունաներում որպես լրացուցիչ պաշտոնական լեզու ընդունված է սաամական լեզուներից մեկը։ Փորսանգեր կոմունայում ընդունված են երեք պաշտոնական լեզուներ՝ նորվեգերեն, հյուսիսսաամերեն և քվեներեն (ֆիններենի բարբառ)։
Ծանոթագրություններ
Կատեգորիա:Ցանկեր:Նորվեգիա
Բեգումի հինգ հարյուր միլիոնը
«Բեգումի հինգ հարյուր միլիոնը» (Les Cinq Cents Millions de la Bégum), ֆրանսիացի գրող Ժյուլ Վեռնի արկածային վեպը (Անդրե Լորիի հետ համահեղինակային)։ Այն հրատարակվել է 1879 թվականին։ Այս գիրքը պարունակում է Լեոն Բենետի նկարազարդումները։
Սյուժե
Վեպում նկարագրվում են երկու քաղաքների ընդդիմությունը։ Այդ քաղաքները կառուցվել են ԱՄՆ–ի տարածքում՝ երկու մեծ ժառանգություն ունեցող մարդկանց կողմից։ Մեկը հակաուտոպիական Շտալշտադն է, որը կառուցվել է գերմանացի ռազմատենչ նացիստ Շուլցեի կողմից, իսկ մյուսը ուտոպիական Ֆրամսեվիլլյան է, որը կառուցվել է ֆրանսիացի բժիշկ Սարասենի կողմից։
Երկու անձնավորություն լուր են ստանում, որ հանդիսանում են հսկայական հարստության ժառանգներ, որը պատկանել է մի ֆրանսիացի զինվորի, որը տարիներ առաջ բնակություն է հաստատել Հնդկաստանում և ամուսնացել է տեղացի արքայազներից մեկի հարուստ այրու՝ բեգումի հետ։
Ժառանգներից մեկն է հանդիսանում ֆրանսիացի բժիշկ Սարասենը, որն երկար ժամանակ է զբաղվում է եվրոպական քաղաքների հակասանիտարական պայաններով։ Նա որոշում է ժառանգության իր բաժնի մի մասը օգտագործել, որպեսզի հաստատի քաղաքի ուտոպիական կառուցվածք։
Մյուս ժառանգորդը գերմանացի գիտնական, պրոֆեսոր Շուլցեն է։ Չնայած, որ նա ունի ֆրանսուհի տատիկ, նա ամբողջովին համակված է գերմանական ազգի գերակշռությանը՝ լատինական ազգերի վրա գաղափարով։ Շուլցեն առաջարկում է իր ժառանգության մի մասը օգտագործել կառուցելու այնպիսի քաղաք, որը կզբաղվի առավել հզոր և կործանիչ զենքերի արտադրությամբ։
Գործողությունների մեծ մասը տեղի է ունենում Շուլցեի քաղաքում։ Հզոր արդյունաբերական և հանքարդյունահանման համալիրները հումքը վերցնում են ընդերքից և այն վերածում մետաղի, որն էր, իր հերթին, դառնում է մահացու զենք։ Մի քանի տարվա ընթացքում նա դառնում է աշխարհի խոշորագույն արտադրողներից մեկը։ Արդեն հարուստ Շուլցեն դառնում է քաղաքի բռնակալը։ Հզոր ամրացված քաղաքը ունի շրջանների տեսք, որոնցից յուրաքանչյուրը մյուսից բաժանվում է բարձր պարսպով և շրջանագծերի կենտրոնում գտնվում է Շուլցեի աշտարակը։ Աշխատակիցները գտնվում են կիսառազմական պայմաններում։
Բժիշկ Սարասենը գրքի մնացած մասում որևէ զգալի որոշում չի ընդունում։ Իրական հերոսը, որը դիմադրում է Շուլցեին, Մարսել Բրուկմենն է, որ ծնվել է վերջին պատերազմի ժամանակ գերմանացիներին միացված ֆրանսիական տարածքում։ Բրուկմենին հաջողվում է ներթափանցել Շուլցեի մետաղական քաղաք և արագ վեր է բարձրանում նրանց հիերարխիայով, վստահություն է ձեռք բերում Շուլցեի մոտ։ Պարզվում է, Շուլցեն ոչ միայն արտադրում է, այլ նաև նպատակ ունի օգտագործել զենքը՝ առաջին հերթին Սարասենի քաղաքի վրա։
Պատրաստվում են երկու հզոր զենքեր։ Առաջինը գերհրանոթն է, որը կարող է այրող արկեր կրակել քառասուն կիլոմետր հեռավորության վրա։ Երկրորդը՝ գազով լցված արկերն են։ Հատուկ սեղմված գազը ոչ միայն խեղդում է զոհին, այլ նաև սառեցնում է նրանց։ Այն ակնթարթորեն իջեցնում է շրջապատի ջերմաստիճանը մինչև զրոյից ցածր հարյուր աստիճան։
Սակայն Շուլցեի պլանները խախտվում են։ Այն գազով լցված արկը, որը Շուլցեն պահում էր իր գաղտնի սենյակում, պայթում է և սառեցնում նրան։ Քաղաքի բոլոր շինությունները ավերվում են և վերածվում քաղաք–ուրվականի։
Բովանդակություն
Վեպը բաղկացած է քսան գլուխներից ։
Ֆիլմագրություն
«Մետաղե քաղաքի գաղտնիքը» (Tajemství Ocelového města) – 1979 թվական, Չեխոսլովակիա, ռեժիսոր Լյուդվիկ Ռեզա։
Աղբյուրներ
Կատեգորիա:1879 վեպեր Կատեգորիա:Ֆրանսերեն վեպեր
Կրիանգսակ Չամանան
Կրիանգսակ Չամանան (Криангсак Чаманан, ), 1997-1980 թվականներից եղել է Թաիլանդի վարչապետը։
Կենսագրություն
Ճանաչում է ստացել այն բանի համար, որ նա Հյուսիսային Թաիլանդում երկարատև կոմունիստական խռովություն է ցրել։ Ենթադրաբար, նա թույլ է տվել, որպեսզի Չինաստանի ժողովրդական Հանրապետությունը զինծառայողներ ուղարկի Կամբոջա (Կամբոջայի ցեղասպանություն)։ Սակայն, թաիլանդական կառավարությունը դա հերքել է։
1980 թվականի փետրվարին լիազորություններն ինքնակամ հանձնել է Պրեմ Թինսուլանոնին։
Շավրովո (գյուղ, Ալեքսանդրովի շրջան)
Շավրովո (Шаврове), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Շավրովո գյուղում բնակվում էր 79 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Հաղարջենի
Հաղարջենի (Ribes), կոկռոշազգիների (Grossulariaceae) ընտանիքի բույսերի ցեղ։
Տարածում
Մոտ 50 տեսակ աճում են Եվրոպայում, Ասիայում, Հյուսիսային Ամերիկայում։
Հայաստանում հաղարջենին վայրի վիճակում աճում է Եղեգնաձորի, Ախուրյանի, Արթիկի, Սևանի ավազանի, Զանգեզուրի, Լոռու, Շիրակի տարածքներում։ ՀՀ-ում հանդիպում է 6 տեսակ՝ արևելյան, ալպիական, Բիբերշտեյնի, հայկական, Ախուրյանի, սովորական։ Տարածված է անտառներում, նոսրանտառներում, թփուտներում, ժայռաճեղքերում, կիրճերում և այլուր։ Սովորական հաղարջենին աճեցվում է գրեթե բոլոր մարզերում։
Կենսաբանական նկարագիր
1,5-2,5 մ բարձրությամբ թփեր։ Տերևները պարզ են, 3-5 բլթականի, ատամնաեզր։ Ծաղկաբույլը՝ ողկույզ է, ծաղիկները՝ մանր, հաճախ երկսեռ, հազվադեպ բաժանասեռ և երկտուն։ Պտուղը հատապտուղ է՝ սև, կարմիր և այլ գույնի, թթվաշ։ Հաղարջենին խոնավասեր է, բազմանում է սերմերով և արմատային մացառներով։ Պտուղները բուրավետ են, պարունակում են շաքարներ, թթուներ, վիտամիններ, պեկտինային նյութեր, ներկանյութեր, օգտագործվում է ինչպես թարմ այնպես էլ վերամշակված վիճակում ։ Հաղարջենին խոնավասեր է, բազմանում է սերմերով և արմատային մացառներով։
Ծաղկի բանաձև՝ ։ Ծաղկի բանաձևը հաստատուն չի ։
Տեսակներ
Հայտնի է 150 տեսակ, որոնցից 57-ը՝ մշակվող։ կիրճերում, թփուտներում։
Այս բնաշխարհիկ տեսակները գրանցված են ՀՀ Կարմիր գրքում։
Նշանակություն և կիրառում
Պտուղը հյութալի, բուրավետ, թթվաշ հատապտուղ է՝ սև, կարմիր, դեղին և այլ գույների։ Պարունակում է շաքարներ, թթուներ, վիտամիններ, պեկտինային, աղաղա- և ներկանյութեր։ Օգտագործվում է թարմ և վերամշակված (հյութ, ջեմ, մուրաբա և այլն)։ Խոնավասեր է։ Բազմանում է սերմերով և արմատային մացառներով։
Արտաքին հղումներ
Կատեգորիա:Հատապտուղներ Կատեգորիա:Կոկռոշազգիներ Կատեգորիա:ՀՀ Կարմիր գրքում գրանցված բույսեր
Մարիա Դավիդսոն
Մարիա Դավիդսոն (Давидсон Мария Соломоновна, ), ռուս և խորհրդային նկարչուհի, գեղանկարիչ, Լենինգրադի նկարիչների միության անդամ ։
Կենսագրություն
Մարիա Դավիդսոնը ծնվել է 1926 թվականի հոկտեմբերի 28-ին, Լենինգրադում։ 1946 թվականին ամուսնացել է նկարիչ Յուրի Տուլինի (1921-1986 թվական) հետ։ 1952 թվականին ավարտել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիան` Անատոլի Կազանցևի արվեստանոցում։ Սովորել է Ալեքսանդր Սամոխվալովի, Իվան Ստեպաշկինի, Արսենի Սեմյոնովի և Սերգեյ Օսիպովի մոտ։ 1954 թվականից մասնակցել է Լենինգրադի նկարիչների ցուցահանդեսներին։ Նկարել է դիմանկարներ, բնանկարներ, ժանրային կոմպոզիցիաներ և նատյուրմորտներ։ 1959 թվականից եղել է Սանկտ Պետերբուրգի նկարիչների միության անդամ։ Անհատական ցուցահանդեսները ցուցադրվել են Լենինգրադում (1976 թվական), Մադրիդում (1993 թվական) և Տոլեդոյում (1993 թվական)։ Թոռը` Պյոտրն է, դուստրը` Գալինա Տուլինան (ծն. 1955 թվական)։ Դուստրը` Եկատերինա Տուլինան (ծն. 1947 թվական), գեղանկարիչ է, Եղել է Լենինգրադի նկարիչների միության անդամ։ Մարիա Դավիդսոնի ստեղծագործությունները պահվում են Ռուսաստանի, Իսպանիայի, Ֆրանսիայի և այլ երկրների գեղարվեստական թանգարաններում և մասնավոր հավաքածուներում։
Գաբրիել Խանոյան
Կենսագրություն
Գաբրիել Խանոյանը ծնվել է 1898 թվականին Վանում։ Սովորել է Վարագա վանքին կից դպրոցում։ Մինչև 1915 թվականն ապրել է Վանի Այգեստան թաղամասում։ 1915 թվականին մասնակցել է Վանի ինքնապաշտպանությանը ։ Խանոյանների ընտանիքը գաղթել է Ռուսաստան, որտեղ Գաբրիելը մասնագիտացել է լուսանկարչության մեջ, աշակերտել լուսանկարիչ Բրաուդին։ 1934 թվականին Խանոյանների ընտանիքը հաստատվել է Երևանում։ 1937 թվականին Սպայի տանը բացվել է Խանոյանի լուսանկարչատունը , որի ֆոտոշարքերը համալրել են հայ մշակույթի ականավոր գործիչների դիմանկարները՝ Ավետիք Իսահակյանի, Վահրամ Փափազյանի, Հրաչյա Ներսիսյանի, Ավետ Ավետիսյանի, Դավիթ Մալյանի, Արամ Խաչատրյանի, Հովհաննես Շիրազի, Պարույր Սևակի։ Խանոյանն աշխատել է թատրոնում, եղել է նաև վավերագրական լուսանկարիչ ։
Խանոյանի ստեղծած լուսանկարներն ունեն պատմական նշանակություն, քանի որ ներկայացնում են 1930-1970-ական թվականների Խորհրդային Հայաստանի կյանքին առնչվող կարևորագույն դեպքեր ։
Արտաքին հղումներ
Կատեգորիա:Հայ լուսանկարիչներ
Տեմվրիա
Տեմվրիա (Τεμβρια), գյուղ Կիպրոսի Հանրապետության արևմուտքում՝ Նիկոսիայի շրջանում։ Ըստ 2001 թվականի մարդահամարի ՝ գյուղի բնակչությունը կազմում է 540 մարդ։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր
Մարի Ալկատիրի
Մարի Ալկատիրի, Արևելյան Թիմորի քաղաքական գործիչ, որն Արևելյան Թիմորի կառավարության միջազգային ճանաչում ստացած առաջին վարչապետն է։ Այս պաշտոնը նա ստանձնել է 2002 թվականի մայիսին և երկրում տեղի ունեցած անկարգությունների հետևանքով ստիպված է եղել 2006 թվականի հունիսի 26-ին հրաժարական տալ ։ Արևելյան Թիմորի «Անկախության հեղափոխական ճակատ» կուսակցության գլխավոր քարտուղարն է։
Կենսագրություն
Ըստ ազգության՝ հադրամաուտցի արաբ է, նրա նախնիները եղել են Կասիրի սուլթանությունից, իսկ ինքն ազգակցական կապ ունի Կասիրիի նախկին սուլթանի տոհմի հետ (այժմ սուլթանության տարածքը Եմենի մաս է կազմում)։ Մարի Ալկատիրին Արևելյան Թիմորի սակավաթիվ մահմեդական քաղաքական գործիչներից է, որտեղ բնակչության 97%-ը կաթոլիկ է։
2017 թվականի հուլիսի 22-ի ընտրություններից հետո կուսակցությունը խորհրդարանում ստացել է 23 տեղ՝ ձայների 29.7%-ով զբաղեցնելով առաջին տեղը։ Մարի Ալկատիրին կրկին գլխավորել է կառավարությունը։
Ծանոթագրություններ
Կատեգորիա:Քաղաքական գործիչներ
Լեոնիդ Վանյան
Լեոնիդ Լևի (Լվովիչ) Վանյան, հայ խորհրդային երկրաֆիզիկոս։ Ֆիզմաթ գիտությունների դոկտոր (1964), պրոֆեսոր (1975)։
Կենսագրություն
Ավարտել է Գուբկինի անվան Մոսկվայի նավթային ինստիտուտը (1954)։ 1954-1974 թվականներին աշխատել է հետախուզման երկրաֆիզիկական մեթոդների համամիութենական գիտահետազոտական, ԽՍՀՄ ԳԱ Երկրի ֆիզիկայի, տիեզերական հետազոտությունների ինստիտուտներում։ 1974 թվականից ղեկավարում է Պ․ Պ․ Շիրովի անվան օվկիանոսաբանության ինստիտուտի էլեկտրամագնիսական դաշտերի լաբորատորիան։ Աշխատությունները վերաբերում են էլեկտրամագնիսական զոնդավորման և բնական էլեկտրամագնիսական դաշտերի փոփոխման բնույթի հարցերին։
Ծանոթագրություններ
Կատեգորիա:Հայ երկրաֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ
Վարազշապուհ (մարզպան)
Վարազշապուհ, պարսիկ իշխան Սասանյան Պարսկաստանում, Ատրպատականի մարզպանը (մոտ 340-360) ։
Կենսագրություն
350 թվականին, Ատրպատականի մարզպան, պարսիկ Վարազշապուհը պարսից արքունիքի անունից բանակցություններ է սկսում Տիրան Բ-ի հետ։ Այդ բանակցությունների ընթացքում խառնակիչ դեր է կատարում Տիրանի սենեկապետ Փիսակը, որը Տիրանի պատվիրակն էր՝ բանակցությունների ընթացքում։ Փիսակը դավաճանելով Տիրանին, Վարազշապուհին խորհուրդ է տալիս Տիրանից նվեր պահանջել նրա լավագույն նժույգը։ Վարազշապուհը մարդ է ուղարկում Տիրանի մոտ և պահանջում այն։ Տիրանը չկամենալով իր այդ նժույգը տալ և միաժամանակ չցանկանալով մի ձիու համար փչացնել հարաբերությունները, իր ձիու նմանությամբ մի այլ ձի է ուղարկում մարզպանին։ Փիսակը Վարազշապուհին բացահայտում է Տիրանի կատարած կեղծիքը։ Վարազշապուհը զայրանում է և 3000 հոգով գալիս է Մեծ Հայք։ Բանակցելու պատրվակով խաբեությամբ բռնում է Տիրանին, կուրացնում նրան և գերի տանում Պարսկաստան ։
Արաբ-Աջարի
Արաբ-Աջարի, գյուղ Արևելյան Հայաստանի Ելիզավետպոլի նահանգի Արեշի գավառում ։
Վարազշապուհ (մարզպան)
Ծանոթագրություններ
Կատեգորիա:Պարսիկներ
Արաբ-Աջարի
Բնակչություն
1908 թվականին գյուղն ունեցել է 472 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Արագոն (գետ)
Ջրբաժան գիծ
Գետն օգտագործվում է էլեկտրաէներգիայի ստացման և ոռոգման նպատակով, ունի 129 կմ երկարություն և Արգա գետի գլխավոր վտակն է ։
Էկոլոգիա
Ոչ կառավարական թույլտվությամբ Եվրասիական բոբրան բերվել է Իսպանիա 2003 թվականին։ Դա հանգեցրել է նշանների փաստագրված համակարգ ունենալուն գետի հոսանքի ստորին 60 կիլոմետրանոց հատվածում ։
Ծանոթագրություններ
Կատեգորիա:Իսպանիայի գետեր
Բաքվի օլիմպիական մարզադաշտ
Բաքվի օլիմպիական մարզադաշտ (Bakı Olimpiya Stadionu), 69 870 տեղանոց ֆուտբոլային մարզադաշտ, որը խոշորագույնն է Ադրբեջանական Հանրապետությունում ։ Մարզադաշտի արտաքին կառուցվածքը համապատասխանում է Եվրոպական ֆուտբոլային ասոցիացիաների միության (ՈւԵՖԱ) և Ֆուտբոլի միջազգային ասոցիացիաների ֆեդերացիայի (ՖԻՖԱ) սահմանած չափանիշներին։ 650.000 քառակուսի մետր տարածք զբաղեցնող մարզադաշտի շինարարական աշխատանքներն ավարտվել են 2015 թվականի փետրվարին։ Մարզադաշտի գլխավոր վարձակալը Ադրբեջանի ֆուտբոլի ազգային հավաքականն է, որը նախքան ստադիոնի հիմնադրումը իր մարզումներն անցկացնում էր Թոֆիկ Բահրամովի անվան Հանրապետական մարզադաշտում։ 2015 թվականի հունիսին մարզադաշտը հյուրընկալել է համաեվրոպական առաջին սպորտային խաղերի բացման և փակման արարողություններն ու մարզական խաղերը։ Նախատեսված է 2020 թվականին այստեղ անցկացնել նաև Ֆուտբոլի Եվրոպայի առաջնության երեք հանդիպումներ (ինչպես նաև մեկ քառորդ եզրափակիչ)։
Նախապատրաստական և շինարարական աշխատանքներ
2008 թվականին սկսվում է մարզադաշտի նախագծման սկզբնական աշխատանքները։ Այդ ամենի համար երկրում անցկացվում է ազգային մրցույթ, որի ընթացքում քննարկվում է բազմաթիվ տեղական և արտասահմանյան ընկերությունների առաջարկները։ Տնտեսական շահութաբերության, արդիականության, բարենպաստ գործառական առանձնահատկությունների, քաղաքային ճարտարապետության, ինչպես նաև տեխնիկական բնութագրերի տեսանկյունից կազմակերպիչները հավանություն են տվել նախագծային հայեցակարգին, որը տրամադրվել է թուրքական ընկերություններից մեկի կողմից։ Այս հասկացության հիման վրա կատարվել են նախագծային աշխատանքներ։
Նախագիծն իրականացվել է Ադրբեջանական Հանրապետության պետական նավթային արդյունաբերության ընկերության ֆինանսավորմամբ։ Վերջինիս դրամական միջոցներով կատարվել են նաև մարզադաշտի կանաչապատումն ու ստորերկրյա հենապատերի տեղակայումը։
2012 թվականի նոյեմբերին սկսվեց մարզադաշտի շինարարական աշխատանքները։ Նախագծողները արտաքին տեսքն ու տարողությունը սահմանելիս հաշվի են առնում Եվրոպական ֆուտբոլային ասոցիացիաների միության (ՈւԵՖԱ) և Ֆուտբոլի միջազգային ասոցիացիաների ֆեդերացիայի (ՖԻՖԱ) սահմանած չափանիշները, ինչպես նաև Ադրբեջանական Հանրապետության պետական կանոնները ։
2014 թվականի փետրվարի 28-ին Օլիմպիական մարզադաշտի ձևաչափին ծանոթանում է Ադրբեջանի նախագահ Իլհամ Ալիևը ։ Այդ օրը Ադրբեջանի պետական ​​նավթային ընկերության նախագահ Ռովնագ Աբդուլլաևը նախագահին է ներկայացնում օլիմպիական մարզադաշտի նախորդ ժամանակահատվածում նախագծի հիման վրա կատարված աշխատանքների մասին։ Բաքվի օլիմպիական մարզադաշտի բացման արարողությունը տեղի է ունեցել 2015 թվականի մարտի 6-ին՝ Իլհամ Ալիևի մասնակցությամբ ։
Բացման արարողություն և հյուրընկալում
2011 թվականի հունիսի 6-ին՝ ադրբեջանական ֆուտբոլի 100-ամյակի տոնակատարության ժամանակ, տեղի ունեցավ մարզադաշտի բացման պաշտոնական արարողությունը։ Այդ հանդիսավոր արարողությանը ներկա էին Ադրբեջանի նախագահ Իլհամ Ալիևը և առաջին տիկին Մեհրիբան Ալիևան, ինչպես նաև մի շարք նշանավոր ֆուտբոլային պաշտոնյաներ։ Նրանցից կարելի է առանձնացնել ՖԻՖԱ-ի նախագահ Զեպպ Բլատերին և ՈւԵՖԱ-ի նախագահ Միշել Պլատինիին։ Հրավիրված հյուրերի շարքում էին նաև համաշխարհային ֆուտբոլային համայնքի անվանի անդամներ, տարբեր ֆուտբոլային ֆեդերացիաների նախագահներ, ֆուտբոլային վետերաններ և այլ հյուրեր։ Այդ արարողության ժամանակ Իլհամ Ալիևը տեղեկացրել է մարզադաշտի շինարարության հետագա պլանների մասին։ 2013 թվականի փետրվարի 2-ին՝ Իլհամ Ալիևի նախագահության տարիներին, Բաքվում անցկացվում է Եվրոպական խաղերի կազմկոմիտեի առաջին նիստը, որտեղ քննարկվում է 2015 թվականի սպորտային խաղերի կազմակերպման աշխատանքները ։ Հանդիպման ժամանակ հայտարարվեց, որ նախատեսվում է օլիմպիական մարզադաշտում անցկացնել առաջին եվրոպական խաղերի պաշտոնական բացման և փակման արարողությունները։ 2014 թվականի սեպտեմբերի 19-ին Շվեյցարիայի Ժնև քաղաքում կայացած հանդիպման ժամանակ ՈւԵՖԱ-ի գործադիր կոմիտեի նախագահը հայտարարել է, որ Բաքվի օլիմպիական մարզադաշտը կհյուրընկալի նաև 2020 թվականի Ֆուտբոլի Եվրոպայի առաջնության երեք հանդիպումներ և մեկ քառորդ եզրափակիչ ։ 2015 թվականի հունիսի 12-ին օլիմպիական մարզադաշտում տեղի է ունենում Եվրոպական առաջին խաղերի բացման արարողությունը, իսկ հունիսի 28-ին՝ փակման արարողությունը։ Բացի այդ, խաղերի շրջանակներում մարզադաշտում կայացան աթլետիկայի մրցումներ։
Բոյուքշոր լճի էկոլոգիական վիճակի բարելավում
Ըստ միջազգային փորձագետների գնահատականի՝ Բոյուքշոր լիճը, որի հարևանությամբ գտնվում է Բաքվի օլիմպիական մարզադաշտը, համարվում է աշխարհի ամենաաղտոտված լճերից մեկը։ Հաշվի առնելով այն հանգամանքը, որ Եվրոպական սպորտային առաջին խաղերը ընթանցել են Բոյուքշոր լճի աջ աձին՝ ուր գտնվում է օլիմպիական մարզադաշտը, վերակառուցողական աշխատանքների ժամանակ, որպես հիմնախնդիր ներկայացվեց նաև Բոյուքշոր լճի էկոլոգիական վիճակի բարեփոխումը։ Դա հատկապես կարևոր էր այն պատճառով, որ խաղերի ընթացքում այն գտնվելու էր արտասահմանից ժամանած մարզիկների և զբոսաշրջիկների ուշադրության կենտրոնում։ Բոյուքշոր լճի էկոլոգիական վիճակի բերալավման խնդիրը ներկայացվեց Ադրբեջանական Հանրապետության էկոնոմիկայի և արդյունաբերության նախարարություն։
Լճի էկոմաքրման գործընթացը նախատեսվում էր իրականացնել երկու հիմնական փուլերով։ Առաջին փուլը պետք է տեղի ունենար 2014-2015 թվականներին։ Այս փուլի ընթացքում նախատեսվում էր վերականգնել լճի հարակից 300 հեկտար տարածությունը, որտեղ էլ պետք է կառուցվեր օլիմպիական մարզադաշտը։ Այս փուլի ընթացքում Ադրբեջանի համապատասխան գերատեսչությանը ներկայացվեց նավթարդյունաբերության թափոնների արտանետման հետևանքով լճում ստեղծված բնապահպանական ծայրահեղ ծանր իրավիճակը։ Այս փուլի շրջանակներում մարզադաշտում տեղադրվում է սանիտարական կոյուղի։ Երկրորդ փուլի ընթացքում նախատեսվում էր 2015-2020 թվականներին ամբողջովին վերականգնել Բոյուքշոր լիճը՝ վերականգնելով ջրի մակարդակի էկոհամակարգը ։
Ճարտարապետական առանձնահատկություններ
Ներքին տարածքը կազմում է 120 830 մ²։ Կառույցն ապահովված է լրագրողների համար նախատեսված սրահով (2000 քառակուսի կմ)։ Մարզադաշտի հարևանությամբ գտնվում է ևս 82 մ² կանաչապատ տարածք։ Մարզադաշտում գործում է վերելակ և ավտոկայանատեղի։ Ավտոկայանատեղին խոշորագույններից մեկն է Ադրբեջանում, որը կարող է իր հարկի տակ տեղավորել մինչև 3078 ավտոմեքենա։
Բաքվի օլիմպիական մարզադաշտ
Ծանոթագրություններ
Կատեգորիա:Ադրբեջանի մարզադաշտեր
Կարլեն Ռուխիկյան
Կարլեն Հովհաննեսի Ռուխիկյան (1927, դեկտեմբերի 28, Գյումրի, Խորհրդային Հայաստան — 2004, դեկտեմբերի 17, Երևան, Հայաստան), նկարիչ, գեղանկարիչ, Հայաստանի նկարիչների միության անդամ։
Կենսագրություն
Կարլեն Ռուխիկյանը ծնվել է 1927 թվականի դեկտեմբերի 28-ին ՝ Լենինականում (Գյումրի) ։ Սովորել է Երևանի Փանոս Թերլեմեզյանի անվան գեղարվեստի ուսումնարանում։ 1953 թվականին ավարտել է Երևանի գեղարվեստաթատերական ինստիտուտի կերպարվեստի ֆակուլտետը։ 1961 թվականից դարձել է Հայաստանի նկարիչների միության անդամ ։
1963 թվականից Կարլեն Ռուխիկյանը Երևանում հանդես է եկել անհատական ցուցահանդեսով։ Մասնակցել է մի շարք հանրապետական և միջազգային ցուցահանդեսների ։ Նկարչի «Բանվորուհու դիմանկար» կտավը, որը նա նկարել է 1973 թվականին, գտնվում է Հայաստանի ազգային պատկերասրահում ։ Նրա աշխատանքները տարածված են նաև Ռուսաստանի, ԱՄՆ-ի, Անգլիայի, Ճապոնիայի, Կանադայի մասնավոր հավաքածուներում։
Արաբ-Բասրա
Արաբ-Բասրա, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 92 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(8287) 1992 EJ4
Միջին հեռավորությունը Արեգակից կազմում է 2,141702 ա. մ., առավելագույնը մոտենում է 1,9008 ա. մ. հեռավորության վրա և հեռանում 2,3826 ա. մ. ։ Արեգակի շուրջ մեկ ամբողջական պտույտ է կատարում 1144,82 երկրային օրվա ընթացքում, իր ուղեծրով շարժվելով միջինում 0,31446 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,31° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սիրելու արվեստը
Էրիխ Ֆրոմը այսպես է բնորոշում հոգեվերլուծաբանի հետաքրքրությունների շրջանակը. «Վերլուծաբանը ոչ աստվածաբան է և ոչ էլ փիլիսոփա, և չի հավակնում, որ իրավասու է այդ ոլորտներում, բայց որպես հոգու բուժող, վերլուծաբանը զբաղվում է նույն խնդիրներով, ինչ և փիլիսոփայությունն ու աստվածաբանությունը՝ մարդու հոգով և նրա բուժմամբ»։
Միևնույն ժամանակ, Էրիխ Ֆրոմի հետաքրքրությունների շրջանակը զգալիորեն ավելի լայն է։ «Փախուստ ազատությունից» (1941), «Առողջ հասարակություն» (1955), «Մարդու հոգին» (1964), «Մարդու անատոմիական ապակառուցողականությունը» (1973), «Ունենալ թե լինել» (1976) և այլ աշխատանքներում Էրիխ Ֆրոմը ուսումնասիրել է մարդու և հասարակության փոխհարաբերությունների տարբեր ասպեկտները։ .
Սերն աբստրակցիա է :. Կարլ Մարքսը քննադատում է ստորոգյալի (այսինքն աբստրակցիայի) սխալ փոխակերպումը սուբյեկտի։ Նման գործողությունների արդյունքում սերը վերածվում է Մողոքի  : Էրիխ Ֆրոմը ուշադրություն է դարձնում այն հանգամանքի վրա, որ սերը աբստրակցիա է, և «իրականում գոյություն ունի միայն սիրո դրսևորում» ։
Էրիխ Ֆրոմը ցույց է տալիս, որ սերը իր չէ, այլ գործընթաց, գործողություն, դրսևորում։ Լեզվում տեղի ունեցող բարբառային փոփոխությունները սերը դարձնում են իր. «Ես մեծ սեր ունեմ ձեր նկատմամբ»։ Նման արտահայտությունը անիմաստ է. Կարելի է խոսել սիրելի մարդու, մարդու սիրո մասին, և չի կարելի խոսել մարդու մասին սեր։ «Սեր գոյականը սիրել գործողության որոշակի հայեցակարգ է, և մարդու կողմից դրսևորվում է որպես գործողություն։ Սերը վերածվում է աստվածուհու, կուռքի, որի վրա մարդը նախագծում է իր սերը։ Օտարման գործողության արդյունքում նա սկսում է չզգալ սերը, սիրելու նրա կարողությունը ի արտահայտումն է գտնում սիրո աստվածուհու երկրպագության մեջ։ Նա դադարում է լինել ակտիվ, զգայուն մարդ։ Դրա փոխարեն նա վերածվում է օտարված կռապաշտի»։ .
«Նույն գործողությունն են կատարում և որոշ գոյականներ. օրինակ՝ սեր, հպարտություն, ատելություն, ուրախություն, նրանք ստեղծում են նյութի մշտական, անփոփոխ տեսքը, սակայն նրանց ետևում չկա ոչ մի իրականություն։ Նրանք միայն խանգարում են հասկանալ, որ մենք գործ ունենք գործընթացների հետ, որոնք կատարվում են մարդկային էակի հետ» :.
Էրիխ Ֆրոմմը իր աշխատանքներում համեմատում է սիրո երկու հակադիր ձևերը. սեր լինելու սկզբունքով կամ բեղմնավոր սեր, և սեր տիրապետման սկզբունքով կամ անպտուղ սեր։ Առաջինը ենթադրում է հետաքրքրության և մտահոգության, ճանաչողության, բնական արձագանքի, զգացմունքների արձագանքի, հաճույքի դրսևորում, և կարող է ուղղվել մարդու, ծառի, պատկերի, գաղափարի։ Այն ծնում և ամրապնդում է ամբողջական կյանքի զգացողություն։ Սա ինքնակառավարման գործընթաց է։ Երկրորդը նշանակում է օբյեկտին իր սիրո ազատությունից զրկել և պահել վերահսկողության տակ։ «Նման սերը կյանք չի շնորհում, այլ ճնշում է, կործանում, խեղդում, սպանում է նրան» ։ Նա նաև խոսում է հասուն սիրո և դրա անկատար ձևերի խորը տարբերության մասին  և համակողմանիորեն ուսումնասիրում է սիրո առարկան ։
Սերը լինելու սկզբունքով կամ արդյունավետ սեր. Նման համաշխարհային կրոններ, ինչպիսիք են Բուդդիզմը, Հուդաիզմը, Քրիստոնեությունը և մի շարք այլ կրոններ և ուսմունքներ նվիրված են արդյունավետ և բեղմնավոր սիրո մշակույթին։ .
Բայց արդյունավետ սերը ավելի շուտ բացառություն է, քան կանոն, և այս դիտողությունն իր արձագանքն ունի Աստվածաշնչում. «...նեղ է դուռը, և նեղ է ճանապարհը, որը տանում է դեպի կյանք, և սակավաթիվ են նրանք, ովքեր գտնում են այն» (Մատթ.7:14) :
Սիրո բնությունը հասկանալու համար անհրաժեշտ է հասկանալ մարդու բնությունը։ «Մարդը կարող է հարմարվել ստրկության, սակայն նա արձագանքում է դրան՝ իր մտավոր և բարոյական հատկանիշների նվազմամբ, նա կարող է հարմարվել մշակույթի՝ տոգորված համընդհանուր անվստահությամբ ու թշնամանքով, բայց նա արձագանքում է նման ադապտացմանը՝ իր ուժերի և անպտղության թուլացմամբ։ Մարդը կարող է հարմարվել մշակութային պայմաններին, որոնք պահանջում են սեռական ազդակների ճնշում, բայց նման դեպքերում, ինչպես ցույց է տվել Զիգմունդ Ֆրոյդը, նրա մոտ զարգանում են նևրոտիկ ախտանիշներ։ Մարդը կարող է հարմարվել գրեթե ցանկացած մշակութային համակարգի, սակայն այնքանով, որքանով այդ համակարգը հակասում է նրա բնությանը, նրա մոտ զարգանում են մտավոր և հուզական խանգարումներ՝ ստիպելով նրան ի վերջո փոփոխել այդ պայմանները, քանի որ նա չի կարող փոխել իր բնությունը». Մարդու բնության ուսմունքի մեջ կարևոր տեղ է զբաղեցնում մարդու էքզիստենցիալ եւ պատմական դիխոտոմիայի բաժինը՝   հումանիստական այլ ոչ թե ավտորիտար էթիկայի դոմինանտությամբ   :.
Միայն այն դեպքում, եթե մարդ գիտակցում է մարդկային իրավիճակը, դիխոտոմիան, նա ի վիճակի է հաջողությամբ լուծել իր առջև դրված խնդիրը։ Պետք է լինել ինքն իր հետ և իր համար, եւ հասնել երջանկության լիարժեք իրականացման պարգևի ճանապարհով, որը կազմում է նրա առանձնահատկությունը — պարգև մտքի, սիրո եւ արգասաբեր աշխատանքի համար» ։
Սեր տիրապետման սկզբունքով կամ անպտուղ սեր. "Անցումը սիրահարվածությունից դեպի սիրո «տիրապետման» պատրանքի կարելի է դիտարկել տղամարդկանց և կանանց օրինակով, ովքեր սիրահարվում են միմյանց։ Սիրատածման ընթացքում երկուսն էլ դեռ վստահ չեն միմյանց վրա, սակայն երկուսն էլ ձգտում են նվաճել մյուսին։ Երկուսն էլ լի են կյանքով, գրավիչ են, հետաքրքիր, նույնիսկ հիանալի, քանի որ կյանքի ուրախությունը դեմքը միշտ գեղեցիկ է դարձնում։ Երկուսն էլ դեռ չեն տիրապետում են միմյանց, հետևաբար, յուրաքանչյուրի էներգիան ուղղված է նրան, որ պետք է տալ մյուսին և խթանել նրան ։ Ամուսնությունից հետո իրավիճակը հաճախ արմատապես փոխվում է ։ Ամուսնական պայմանագիրը կողմերից յուրաքանչյուրին տալիս է մարմնի սեփականության, զգացմունքների և գործընկերոջ ուշադրության բացառիկ իրավունք։ Հիմա արդեն կարիք չկա որևէ մեկին գրավել, քանի որ սերը վերածվել է մի բանի, ինչ մարդ ունի՝ մի տեսակ սեփականության կամ գույքի նման մի բան։ Ոչ մեկը, ոչ էլ մյուսը արդեն ավելի շատ ջանքեր չեն գործադրում, որպեսզի ավելի գրավիչ երևան և սեր առաջացնեն մյուսի մեջ, այդ պատճառով երկուսն էլ սկսում են հոգնեցնել միմյանց, և արդյունքում նրանց գեղեցկությունը անհետանում է։ Երկուսն էլ հիասթափված եւ մտահոգված են։ Մի՞թե նրանք այլևս այն մարդիկ չեն, ինչ նախկինում էին։ Չե՞ն սխալվել արդյոք նրանք։
Որպես կանոն, նրանցից յուրաքանչյուրը փորձում է գտնել նման փոփոխությունների պատճառը և իրեն խաբված է զգում։ Եվ նրանցից ոչ մեկը չի տեսնում, որ այժմ նրանք այն չեն, ինչ սիրահարված ժամանակահատվածում, որ սիրո մասին սխալ պատկերացումը բերեց նրանց այն բանին, որ նրանք դադարեցին սիրել ։ Հիմա, փոխանակ միմյանց սիրելու, նրանք բավարարվում են իրենց համատեղ ունեցածով՝ գումար, հասարակական դիրք, տուն, երեխաներ։ Այսպիսով, որոշ դեպքերում, ամուսնությունը, որը սկզբանական շրջանում հիմնված էր սիրո վրա, դառնում է խաղաղ համատեղ սեփականության տիրապետում, որոշակի կորպորացիա, որտեղ մեկի եսասիրությունը միանում է մյուսի եսասիրությանը և ձևավորում միասնական ամբողջական «ընտանիք»։
Երբ զույգը չի կարողանում վերակենդանացնել նախկին սիրո ցանկությունը, ամուսիններից մեկի կամ մյուսի մոտ կարող է պատրանք առաջանալ, թե նոր զուգընկերը (կամ զուգընկերները) կարող է բավարարել իր ծարավը։ Նրանք զգում են, որ միակ բանը, որ նրանք ցանկանում են ունենալ, սերն է։ Սակայն սերը նրանց համար գոյության արտահայտումը չէ. դա աստվածուհի է, որին նրանք ցանկանում են հնազանդվել։ Նրանց սերը անխուսափելիորեն ձախողվում է, քանի որ «սերը ազատության զավակն է» (ինչպես երգվում է մի հին ֆրանսիական երգում), և նա, ով մի ժամանակ սիրո աստվածուհու երկրպագուն էր, դառնում է ի վերջո այնքան պասիվ, որ վերածվում է տխուր, ձանձրալի արարածի, ով արդեն կորցրել է իր նախկին գրավչության մնացորդները։
Այս ամենը չի նշանակում, որ ամուսնությունը չի կարող երկու միմյանց սիրող մարդկանց լավագույն լուծումը լինել։ Ողջ դժվարությունը կայանում է ոչ թե ամուսնության, այլ, ըստ էության, երկու գործընկերների և ի վերջո ողջ հասարակության գույքային գոյատեւման էության մեջ։ Համատեղ կյանքի այնպիսի ժամանակակից ձևերի կողմնակիցները, ինչպես խմբակային ամուսնությունը, գործընկերների փոփոխությունը, խմբակային սեքսը և այլն, փորձում են խուսափել այն դժվարություններից, որոնք առաջ է բերում սերը, և փոխանակ փորձեն սիրել մեկին, ձգտում են ունենալ որքան հնարավոր է շատ «սիրեկաններ»  :
Արտաքին հղումներ
Կատեգորիա:Գրական ստեղծագործություններ այբբենական կարգով Կատեգորիա:Փիլիսոփայական գրականություն Կատեգորիա:Անգլերեն գրքեր Կատեգորիա:Անգլերեն գրականություն
Թոմի և Ջերիի արկածները
Թոմի և Ջերիի արկածները (Tom and Jerry Tales), անիմացիոն մուլտսերիալ Թոմ կատվի և Ջերի մկնիկի մասնակցությամբ։ Հեռարձակվել է 2006 թվականի սեպտեմբերի 23-ից մինչև 2008 թվականի սեպտեմբերի 22-ը Kids' WB! հեռուստաալիքով։ Մուլտֆիլմը ստեղծվել է Warner Bros. Animation ստուդիայի կողմից։
Արտաքին հղումներ
Կատեգորիա:Թոմ և Ջերի Կատեգորիա:Մուլտֆիլմեր կենդանիների մասին Կատեգորիա:Անգլերեն հեռուստասերիալներ
Մայքլ Կարիկ
Մայքլ Էդրիեն Կարիկ (Michael Adrian Carrick, ), անգլիացի ֆուտբոլիստ, Անգլիայի ազգային հավաքականի և «Մանչեսթեր Յունայթեդ» ակումբի կենտրոնական կիսապաշտպան։ Նրա տեղափոխությունը «Տոտտենհեմ Հոտսպուրից» «Մանչեսթեր Յունայթեդ» տեղի է ունեցել 2006 թվականի ամռանը։ Ազգային հավաքականի կազմում առաջնախաղը տեղի է ունեցել 19 տարեկանում Մեքսիկայի հավաքականի դեմ խաղում։
Վաղ տարիներ
Մայքլը ծնվել է Վինս և Լին Կարիկների ընտանիքում ։ Նա սկսել է ֆուտբոլ խաղալ 5 տարեկան հասակից։ Ամեն շաբաթ երեկոյան նա խաղացել է «Ուոլսենդ Բոյզ» ակումբում, որտեղ իր հայրը եղել է կամավոր։ Երբ Մայքլը դարձավ 12 տարեկան, Նա տեղափոխվել է «Ուոլսենդ Բոյզ» ակումբ, իսկ հետո «Նորտ Տայնսայդ Սկուլզ»։ Դեռևս հանդես գալով «Ուոլսենդ Բոյզ» ակումբում, Կարիկը հրավիրվել է Անգլիայի տղաների հավաքական։ Դպրոցական տարիներին և «Վեստ Հեմ Յունայթեդ» տեղափոխվելուց առաջ Կարիկը խաղացել է հարձակվողի դիրքում։ Միայն «Վեստ Հեմում» նա տեղափոխվեց կիսապաշտպանի գոտի։
«Վեստ Հեմ Յունայթեդ»
Մայքլը սովորել է Արևմտյան Ուոլսենդի դպրոցում և Բերնսայդ Կոմյունիտի դպրոցում։ Այն բանից հետո երբ նա 1997 թվականին ստացավ միջնակարգ դպրոցի ավարտական վկայական (GCSE), շատ ակումբներ ուզում էին գնել տաղանդավոր ֆուտբոլիստն։ Ամենահաջողակը գտնվեցին «Վեստ Հեմ Յունայթեդի» սկաուտները. Ուոլսենդում Դեյվ Մունը և Բիլ Գիպսը հետևում էին Մայքլին, երբ նա խաղում էր «Ուոլսենդ Բոյզի» կազմում։ Տաղանդավոր ֆուտբոլիստը առանձնապես չի գրավել Հյուսիսարևելյան ակումբների ուշադրությունը։ Հարրի Ռեդնապի կարծիքով՝ դրա պատճառը եղել այն, որ Մայքլը չափազանց բարձրահասակ է և մշտապես ցավ էր զգում ծնկներում ։
Կարիկն իր պրոֆեսիոնալ ֆուտբոլային կարիերան սկսել է Վեստ Հեմ Յունայթեդի երիտասարդական ակադեմիայում 1998 թվականին։ Մայքլն իրեն հիանալի է դրսևորել Անգլիայի երիտասարդական գավաթի խաղարկության եզրափակչում, որում նա (մեկ այլ սկսնակ աստղի՝ Ջո Քոուլի հետ միասին) օգնել է «Վեստ Հեմին» ջախջախիչ հաղթանակ տանել Քովենթրի Սիթիի դեմ խաղում 9։0 հաշվով (դրանցից երկու գոլը խփել է Կարիկը) ։
Հիմնական թիմի մակարդակում Կարիկի նորամուտը կայացել է 1999 թվականի օգոստոսին «Բրետֆորդ Սիթիի» դեմ խաղում, երբ Մայքլը փոխարինել է Ռիո Ֆերդինանդին։ «Մրճահարները» այդ խաղում հաղթել են 3։0 հաշվով։ Մրցաշրջանի ընթացքում Կարիկը երկու ամիս վարձավճարով խաղացել է Սուինդոն Թաունի ակումբում և մեկ ամիս «Բիրմինգհեմ Սիթիում», ինչից հետո մի քանի խաղ է անցկացրել «Վեստ Հեմի» կազմում և խփել իր առաջին գոլը հոգուտ ակումբի՝ 2000 թվականի ապրիլի 22-ին գրավելով «Քովենթրիի» դարպասը ։ 2000/01 մրցաշրջանում նա անցկացրել է իր առաջին լրիվ մրցաշրջանը «Վեստ Հեմի» կազմում և լավագույնս դրսևորել իրեն, ինչի համար ներկայացվել է տարվա երիտասարդ խաղացողի կոչման Պրոֆեսիոնալ ֆուտբոլի ասոցիացիայի վարկածով (սակայն մրցանակը բաժին է հասել «Լիվերպուլի» ֆուտբոլիստ Սթիվեն Ջերարդին )։
2002/03 մրցաշրջանի մեծ մասը Կարիկը բաց է թողել վնասվածքի պատճառով, իսկ «մրճահարները» դուրս են մնացել Պրեմիեր Լիգայից։ Կարիկը որոշել է մնալ թիմում և 2003/04 մրցաշրջանը անցկացրել է Անգլիայի ֆուտբոլային լիգայի առաջնությունում։ Վեստ Հեմը հասել է մինչև փլեյ-օֆֆ, սակայն չի կարողացել անցնել Պրեմիեր լիգա՝ պարտվելով Քրիստալ Փելասին 1։0 հաշվով ։ Մայքլը ընդգրկվել է իր դիվիզիոնի տարվա թիմում, ըստ ՊՖԱ-ի ։
«Տոտենհեմ Հոտսպուր»
2004 թվականի օգոստոսի 24-ին Կարիկը տեղափոխվել է Տոտենհեմ Հոտսպուր 3,5 միլիոն ֆունտի դիմաց ։ Վնասավածքի պատճառով նոր ակումբում նա իր նորամուը կատարել է հոկտեմբերի 18-ին, որտեղ «Տոտենհեմը» արտագնա խաղում 1։0 հաշվով պարտվել է «Պորտսմուտին» ։ Մեկնարկային կազմում Կարիկն առաջին անգամ խաղադաշտ է դուրս եկել նոյեմբերի 9-ին արդեն նոր մարզչի գլխավորությումբ․ Ժակ Սանտինին հեռացվել է պաշտոնից, և նրա տեղը զբաղեցրել է Մարտին Յոլը։ «Տոտենհեմը» հաղթել Բարնլիին Ֆուտբոլային լիգայի գավաթ խաղարկության չորրորդ փուլում 3։0 հաշվով, Մայքլը կատարել է մեկ գոլային փոխանցում ։
Յոլի թիմում Կարիկը դարձել ակումբի առաջատար խաղացողներից մեկը ։ Նա բաց է թողել ընդամենը 3 հանդիպում Պրեմիեր Լիգայում 2005/06 մրցաշրջանում։ 2005 թվականի դեկտեմբերի 3-ին Կարիկը խփել իր առաջին գոլը «Տոտենհեմի» կազմում, որը հաղթանակ է բերել թիմին Սանդերլենդի դեմ խաղում (3:2) ։ Մրցաշրջանի արդյունքում Կարիկը Կատարել է ամենաշատ փոխանցումները «Տոտենհեմի» ֆուտբոլիստների շարքում և առաջին տեղը բաժանել է հարձակվող Միդոյի հետ արդյունավետ փոխանցումների քանակով ։ Տոտենհեմը ցույց է տվել լավագույն արդյունքը Պրեմիեր լիգայում հանդես գալու ընթացքում, և զբաղեցրել է 5-րդ տեղը։ Ընդ որում մինչև վերջին փուլը նրանք եղել են չորրորդը և իրենց տեղը «Արսենալին» են զիջել միայն մայիսի յոթին «Վեստ Հեմին» պարտվելուց հետո․ այդ խաղից առաջ «Տոտենհեմի» 10 ֆուտբոլիստներ, ներառյալ Կարիկը ստացել էին սննդային թունավորում ։
2006—2009
2006 թվականի հուլիսի 31-ին տեղափոխվեց «Մանչեսթեր Յունայթեդ» ։ «Վեստ Հեմ Յունայթդը» մերժել է Մանչեսթեր Յունայթեդի նախնական առաջարկը որը կազմել է 10 միլիոն ֆունտ, սակայն համաձայնել է 14 միլիոն բազային վճարման՝ գումարած այն բունուսները       որոնց շնորհիվ տրանսֆերի արժեքը կարող էր հասնել մինչև 18.6 միլիոն՝ կախված խաղացողի և ակումբի հաջողություններից ։ Այդ ժամանակ Կարիկը հինգերորդն տեղում էր, «Մանչեսթեր Յունայթեդի» ամենաթանկարժեք տրանսֆերով ֆուտբոլիստների ցանկում ։ «կարմիր սատանաների» գլխավոր մարզիչ Ալեքս Ֆերգյուսոնը Կարիկին դիտարկել է որպես նախկին ավագ Ռոյ Քինին փոխարինող, և մայքլը ստացավ «16» համարի մարզաշապիկը, որը նախկինում պատկանել է Քինին։
2006 թվականի օգոստոսի 23-ին Կարիկը նշեց իր դեբյուտը «Մանկունյացիներ» կազմում, փոխարինման դուրս գալով «Չարլտոն Ատլետիկի» դեմ խաղում, իսկ խաղն ավարտվեց 3։ 0 հաշվով հոգուտ ։
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:1981 ծնունդներ Կատեգորիա:Հուլիսի 28 ծնունդներ Կատեգորիա:Ֆուտբոլի կիսապաշտպաններ Կատեգորիա:Մանչեսթեր Յունայթեդի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Բիրմինգհեմ Սիթիի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Աղիլու
Աղիլու, վայր Երևանի նահանգի Շարուր-Դարագյալազի գավառում։ Նշանակված է Կովկասի 5 վերստանոց քարտեզում :
Ծանոթագրություններ
Կատեգորիա:Հայաստանի աշխարհագրություն
Սելիմիե մզկիթ (Լեժա)
Սելիմիե մզկիթ (Xhamia e Selimijës) կամ Սուրբ Նիկողայի եկեղեցի (Kisha e Shën Kollit), կառուցված է Լեժա քաղաքում, որը գտնվում է Ալբանիայի հյուսիսում։ Այն նախկինում եղել է եկեղեցի, որը Օսմանյան կայսրության ժամանակաշրջանում վերափոխվել է մզկիթի։ Նրա ավերակները ծածկվել են տանիքով և վերակառուցվել են ալբանական ազգային հերոս Սկանդերբեգի (1405—1468) հուշահամալիրի ։
Պատմություն
1459 թվականին XIV-րդ դարի շինության փոխարեն կառուցվեց Սուրբ Նիկողայոսի եկեղեցին, որը դարձավ Լեժա քաղաքի գլխավոր տաճարը ։ Այն գտնվում է Դրին գետից ոչ հեռու։ Միանավային գոթիկական կառույցը ունեցել է աբսիդ արևելքում, երեք ոչ մեծ պատուհաններ հյուսիսային և հարավային հատվածներում, իսկ արևմտյան ճակատում գտնվել է դուռը և մեկ կլոր պատուհան ։
1468 թվականին եկեղեցում թաղվեց ալբանական հակաօսմանյան շարժման առաջնորդ Սկանդերբեգը ։ 1478 թվականին Լեժը սուլթան Մեհմեդ II-ի կողմից գրավելուց հետո գերեզմանը պղծվեց օսմանյան զորքերի կողմից, իսկ գերեզմանի ոսկորները օգտագործվեցին որպես՝ թալիսման։ Սելիմ I-ի (1512—1520) օրոք եկեղեցին վերափոխվեց մզկիթի։ Սուլթանի պատվին այն ստացավ  Սելիմիե մզկիթ անվանումը։ XVII-րդ դարում ավերակ շինության մոտ ուխտագնացություն էին կազմակերպում ալբանացիները, որպեսզի հարգեն Սկանդերբեգի հիշատակը ։